
З А П О В Е Д

						№ЗАП – 1125/19.10.2026 г. 

	На основание чл. 247, във връзка с чл. 242, ал. 1 т. 1 и т. 5 и чл. 242, ал. 2, т. 2 и т. 3 от Закона за горите /ЗГ/ и Протокол № 26 от 14.10.2026 г. от заседание на комисията, назначена със Заповед № 659 от 23.06.2026 г. на изпълнителния директор на Изпълнителна агенция по горите /ИАГ/,

Н А Р Е Ж Д А М:

	1. Отписвам от публичния регистър по чл. 241 от ЗГ „ИЗИ ПАРСЪЛ“ ЕООД, с ЕИК 203898495 и седалище: гр. София, община Столична, област София-град, жк Дружба 2, ул. „Обиколна“ № 29.
	2. Обявявам за невалидно Удостоверение № 9602/22.04.2021 г., ведно с всички права, произтичащи от него.
	Мотиви: Съгласно разпоредбата на чл. 247 от Закона за горите /ЗГ/ търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра. В резултат на настъпила промяна на обстоятелствата по регистрацията на „ИЗИ ПАРСЪЛ“ ЕООД, за която няма постъпило уведомление в ИАГ, търговецът не отговаря на изискванията на чл. 242, ал. 1, т. 1 и т. 5 и чл. 242, ал. 2, т. 2 и т. 3 от Закона за горите, а именно – да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва, да няма парични задължения към държавата, установени с влязъл в сила акт на компетентен орган, или задължения към осигурителни фондове и чийто управител или в чийто управителен орган участва лице, отписано от регистъра на основание чл. 239, ал. 1, т. 4 - 8 от ЗГ през последните 24 месеца, предхождащи датата на подаване на заявлението за регистрация.
	В Изпълнителна агенция по горите /ИАГ/ е постъпило заявление от Г В А, заведено в деловодството на Агенцията с рег. индекс: ИАГ – 26130/12.10.2026 г., съгласно което същият желае да бъде отписан като лесовъд от удостоверението на дружеството „ИЗИ ПАРСЪЛ“ ЕООД, поради прекратяване на трудовото правоотношение с търговеца. Към заявлението е приложено копие от Заповед от 19.01.2024 г., с която същият е освободен от заеманата длъжност, считано от 19.02.2024г.
	След извършена от ИАГ проверка в публичния регистър по чл. 241, ал. 1 от Закона за горите (ЗГ) се установи, че дружеството „ИЗИ ПАРСЪЛ“ ЕООД, с ЕИК 203898495, притежава валидно Удостоверение № 9602/22.04.2021 г. за регистрация в регистъра за извършване на дейности в горски територии, с вписан в него регистриран лесовъд - Г В А, с Удостоверение № 14455/18.02.2021 г. за упражняване на лесовъдска практика.
	При направена от ИАГ проверка по „Справка за актуално състояние на действащите трудови договори“ от Информационната система за обмен на справочна и удостоверителна информация (RegiX) се установи, че към 12.10.2026 г. и към 14.10.2026 г. търговецът „ИЗИ ПАРСЪЛ“ ЕООД, с ЕИК 203898495, няма действащ трудов договор с лице, вписано в публичния регистър на ИАГ по чл. 235 от ЗГ, както и че трудовият договор с Г В А е прекратен на 19.02.2024 г. Съгласно чл. 242, ал. 1, т. 1 от ЗГ, в публичния регистър по чл. 241 ал. 1 може да бъде вписан търговец, който има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва.
	При извършена от ИАГ проверка по „Справка за наличие/липса на задължения“ от Информационната система за обмен на справочна и удостоверителна информация (RegiX) се установи, че към 12.10.2026 г. и към 14.10.2026 г. търговецът „ИЗИ ПАРСЪЛ“ ЕООД, с ЕИК 203898495, има задължения към НАП. Вследствие на това обстоятелство търговецът  „ИЗИ ПАРСЪЛ“ ЕООД не отговаря на изискванията на чл. 242, ал. 1, т. 5 от ЗГ, а именно да няма парични задължения към държавата, установени с влязъл в сила акт на компетентен орган, или задължения към осигурителни фондове. За това обстоятелство няма постъпило уведомление от търговеца в ИАГ.
	Съгласно чл. 242, ал. 2 т. 2 от ЗГ, в регистъра по чл. 241 от ЗГ не може да бъде вписан търговец, чийто управител или в чийто управителен орган участва лице, отписано от регистъра на основание чл. 239, ал. 1, т. 4 - 8 от ЗГ през последните 24 месеца, предхождащи датата на подаване на заявлението за регистрация, а съгласно чл. 242, ал.2, т. 3 от ЗГ в регистър не може да се впише търговец, чийто управител или член на управителен орган е бил управител или член на управителен орган на търговец, отписан от регистъра на основание чл. 245, ал. 1, т. 5 от ЗГ през последните 24 месеца, предхождащи датата на подаване на заявлението за регистрация. При направена от Изпълнителна агенция по горите проверка в търговския регистър на Агенцията по вписванията се установи, че от 23.11.2023 г. е вписана промяна на управителя на дружеството, за което обстоятелство ИАГ също не е уведомена в нарушение на разпоредбата на чл. 247 от ЗГ. Настъпилите промени в обстоятелствата по регистрацията на „ИЗИ ПАРСЪЛ“ ЕООД, а именно - промяна на управител на дружеството, са от съществено значение за установяване на съответствието на дружеството към датата на промяната с изискванията, посочени в чл. 242, ал. 2 т. 2 и т. 3 от ЗГ, необходими за вписване на търговците в регистъра по чл. 241 от ЗГ.
	Към 14.10.2026 г. в ИАГ няма постъпило уведомление за настъпилите промени в обстоятелствата по регистрацията на търговеца, както и заявление за вписване на промяна на вписани обстоятелства по регистрацията на търговеца „ИЗИ ПАРСЪЛ“ ЕООД в публичния регистър по чл. 241 от Закона за горите. Не са представени декларации за обстоятелствата по чл. 242, ал.2, т. 2 и т. 3 от ЗГ от новия управител на дружеството и уведомление за погасени задължения.
	Предвид горепосоченото, на основание чл. 247, във връзка с чл. 242, ал. 1 т. 1 и т. 5 и чл. 242, ал. 2 т. 2 и т. 3 от Закона за горите, търговецът „ИЗИ ПАРСЪЛ“ ЕООД, с ЕИК 203898495, следва да бъде отписан от публичния регистър по чл. 241, ал. 1 от ЗГ.
	3. Настоящата заповед да се сведе до знанието на „ИЗИ ПАРСЪЛ“ ЕООД, а след влизането й в законна сила да се изпрати до директорите на регионалните дирекции по горите и на държавните предприятия по чл. 163 от Закона за горите за сведение и изпълнение, като същата се публикува на интернет страницата на ИАГ, при спазване на Закона за защита на личните данни /ЗЗЛД/.
	4. Заповедта може да се обжалва в 14 - дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
	Контрол по изпълнението на заповедта възлагам на инж. Р Р – зам.-изпълнителен директор на Изпълнителна агенция по горите.	


[bookmark: _GoBack]ИНЖ. СТОЯН ТОШЕВ /П/
ИЗПЪЛНИТЕЛЕН ДИРЕКТОР НА ИАГ

ДК/ГС
image1.png




